Была я таксама ў ЗША, мы ездзілі да сваякоў, з якімі не так часта можам бачыцца. І мы размаўлялі, гулялі… таму гэтае падарожжа засталося шчымліва-інтымным. Хаця мушу адзначыць, што, нягледзячы на тое, што ЗША – краіна роўных магчымасцяў, у тым, што тычыцца безбар’ернага асяроддзя, там не так усё гладка. І бардзюры сустракаюцца высокія, і жаночай прыбіральні ў пабе можа не быць. Але ў сэнсе пракату нейкіх там супервазкоў ці аўтамабіляў усё, безумоўна, вельмі добра.